Oslo Maraton (sang)

«Oslo Maraton» er en norsk sang som ble skrevet av Øystein Sunde og utgitt 19. oktober 1994 på Sundes musikkalbum Du må'kke komme her og komme her.Sunde, Øystein (1997) Du må'kke komme her og komme her. Ex Libris Forlag AS; Oslo. ISBN 82-7384-621-0 s. 80 – 83/129

Teksten handler om en pensjonist som blir forvirret over alt oppstyret rundt Oslo Maraton. Teksten fulgte med i CD-heftet til Du må'kke komme her og komme her. Inspirasjonen til teksten var et resultat av at Sunde fikk problemer med å komme seg på spillejobb i Oslo når det ble arrangert mosjonsløp som eksempelvis Oslo Maraton. Tekstens avslutning ble til etter at Sunde hadde hatt en prat med trommeslager Jon Christensen vedrørende mosjonsløp arrangementer i Oslo. Bakke, Asbjørn (2024) Sånn er'n bare. Manuskript Forlag AS; Oslo. ISBN 978-82-93818-13-7 s. 340/341/460

 «Oslo Maraton» i notebøker 
Du må'kke komme her og komme her (1997)
Sangbok (2010)Gitarkameratene (2010) Sangbok. Norsk Noteservice: Oslo. ISBN 978-82-8089-110-5 s. 100/101

 Musikere og instrumenter 
Øystein Sunde: vokal, kor, akustisk gitar (Martin D 18)
Jan Paulsen: kor
Johnny Sareussen: kor
Tomas Siqveland: kor
Trond Trøste: kor
Audun Tylden: kor
Morten Hannisdal: cello
Odd Hannisdal: fiolin
Henrik Hannisdal: fiolin
Marek Konstantynowicz: bratsj

 Annet 
«Oslo Maraton» ble fremført av Gitarkameratene i programmet Gitarkameratene på scenen (2:2) –  (sendt 26. desember 1994)VG – 24. desember 1994 side 68NRK Nett – Gitarkameratene på scenen (2:2) Instrumentfordelingen i bandet var slik: Sunde (vokal/akustisk gitar), Jan Eggum (akustisk bass/kor), Halvdan Sivertsen (akustisk gitar/kor) og Lillebjørn Nilsen (fiolin/kor). Gruppen hadde spilt sangen allerede fra sommeren 1993 da de startet opp forestillingen Gitkam 93.
Sangen ble også utgitt på samlealbumet Sundes verden – 52 av de aller beste.
 Da Oslo Maraton ble arrangert senere etter utgivelsen av Du må'kke komme her og komme her i 1994, spilte klokkespillet i Oslo rådhus sangen hver dag kl. 16 et helt år.

 Referanser 

Kategori:Sanger fra 1994
Kategori:Sanger skrevet av Øystein Sunde
Kategori:Gitarkameratene-sanger